103/2018. (IX.11.) határozat:
/Napirend elfogadásáról/

Jászjákóhalma Község Önkormányzatának Képviselő-testülete a 2018. szeptember 11-i soros, nyílt testületi ülésének napirendi pontjait elfogadta.



104/2018. (IX.11.) határozat:
/A Jászjákóhalma Község Önkéntes Tűzoltó Egyesület munkájáról szóló beszámoló elfogadásáról/

Jászjákóhalma Község Önkormányzatának Képviselő-testülete a Jászjákóhalma Község Önkéntes Tűzoltó Egyesület fenti tárgyú beszámolóját elfogadja.



105/2018. (IX.11.) határozat
/A Jászsági Szociális Alapszolgáltatási Központ Jászjákóhalma, Wesselényi u. 12. szám alatti telephelyének tevékenységéről szóló beszámoló elfogadásáról/

Jászjákóhalma Község Önkormányzatának Képviselő-testülete a Jászsági Szociális Alapszolgáltatási Központ Jászjákóhalma, Wesselényi u. 12. szám alatti telephelyének fenti tárgyú beszámolóját elfogadja és elismerését, köszönetét fejezi ki a lelkiismeretes munkavégzésért.



106/2018.(IX.11.) határozat:
/Interpellációs válaszok elfogadásáról/

Jászjákóhalma Község Önkormányzatának Képviselő-testülete a 2018. szeptember 11-i interpellációkra adott válaszokat elfogadta.



107/2018.(IX.11.) határozat:
/ Beszámoló a polgármester két ülés között végzett munkájáról /
	
Jászjákóhalma Község Önkormányzatának Képviselő-testülete a két ülés között végzett munkáról szóló polgármesteri beszámolót elfogadta.



108/2018.(IX.11.) határozat:
/Beszámoló az alpolgármester két ülés között végzett munkájáról /
	
Jászjákóhalma Község Önkormányzati Képviselő-testülete a két ülés között végzett munkáról szóló alpolgármesteri beszámolót elfogadja.

109/2018. (IX.11.) határozat
/A Horváth Péter Honismereti Szakkör rendezvényéhez hozzájárulásról/

Jászjákóhalma Község Önkormányzatának Képviselő-testülete a 2018. évi költségvetése terhére 600.000-Ft, azaz Hatszázezer forintot biztosít a Horváth Péter Honismereti Szakkör (székhelye: 5121 Jászjákóhalma, Bajcsy-Zs. u. 9.) jubileumi ünnepségének megrendezéséhez és a „Jászjákóhalmi Füzetek” kiadvány megjelentetésére.

A kulturális rendezvényre és kiadványra az összeget legkésőbb 2018. november 10. napjáig lehet felhasználni. Az összegről Jászjákóhalma Község Önkormányzata nevére kiállított, eredeti számlát kell benyújtani a Polgármesteri Hivatal Pénzügyi ügyintézőjéhez.

A Képviselő-testület felhatalmazza a polgármestert a szükséges intézkedések megtételére.

Határidő: 2018. november 10.
Felelős: polgármester



110/2018. (IX.11.) határozat:
/A szociális célú tüzelőanyag vásárlásához kapcsolódó pályázat benyújtásáról szóló 89/2018. (VIII.29.) határozat módosításáról/

[bookmark: _Hlk501366528]Jászjákóhalma Község Önkormányzatának Képviselő-testülete a szociális célú tüzelőanyag vásárlásához kapcsolódó pályázat benyújtásáról szóló 89/2018. (VIII.29.) határozatát (továbbiakban Határozat) az alábbiak szerint módosítja:

A Határozat 1. bekezdése helyébe az alábbi rendelkezés lép:

„1. Jászjákóhalma Község Önkormányzatának Képviselő-testülete pályázatot nyújt be, a belügyminiszter által kiírt, a Magyarország 2018. évi központi költségvetéséről szóló 2017. évi C. törvény (a továbbiakban költségvetési törvény) 3.  melléklet I.9. pont szerinti A települési önkormányzatok szociális célú tüzelőanyag vásárlásához kapcsolódó támogatására. 

A szénvásárlás összköltsége: 2.340.000,-Ft+ÁFA.

Források:
A pályázaton elnyerhető támogatás:                     1.950.000,-Ft+ÁFA
Saját forrás                                                               390.000,-Ft+ÁFA
Források összesen: 				       2.340.000,-Ft+ÁFA”

A Határozat módosítással nem érintett részei változatlan formában hatályban maradnak.

Határidő: soron kívül
Felelős: Terjéki Tünde polgármester





111/2018. (IX.11.) határozat:
A községi könyvtáros pályázat kiírásáról

Jászjákóhalma Község Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény (továbbiakban Kjt.) 20/A.§-a alapján pályázatot hirdet a 

Községi Könyvtár

könyvtáros munkakör

betöltésére.

A közalkalmazotti jogviszony időtartama: határozatlan idejű közalkalmazotti jogviszony.

Foglalkoztatás jellege: teljes munkaidő.

A munkavégzés helye: Községi Könyvtár 5121 Jászjákóhalma, Bajcsy-Zs. u. 7.

A munkakörbe tartozó lényeges feladatok: a könyvtár ügyvitelével kapcsolatos feladatok ellátása; könyvtári és önkormányzati rendezvények lebonyolítása, szervezése; a helyi kulturális értékű gyűjtemények (hely-és ipartörténeti gyűjtemények, Laki Ida Képtár) gondozása, illetve a Jákóhalmi Polgár című helyi lap kiadói feladatainak ellátása.

Illetmény, juttatások: a Kjt. szerinti illetmény.

Pályázati feltételek:
1. főiskolai szintű szakirányú szakképzettség VAGY főiskolai szintű végzettség és a munkakör betöltéséhez szükséges szakképzésben szerzett középszintű (könyvtáros) szakképesítés; 
1. magyar állampolgárság,
1. büntetlen előélet,
1. nem áll nyilvános könyvtárban végezhető tevékenység folytatását kizáró foglalkozástól eltiltás hatálya alatt,
1. cselekvőképesség.

A pályázat elbírálásánál előnyt jelent: 
1. hasonló munkakörben eltöltött legalább 1-3 év szakmai tapasztalat.

A pályázathoz csatolni kell:
1. három hónapnál nem régebbi erkölcsi bizonyítványt,
1. végzettséget igazoló okiratok másolatát,
1. géppel írott részletes szakmai önéletrajzot eddigi munkaköreinek, tevékenységeinek leírásával,
1. nyilatkozatot arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
1. nyilatkozatot arról, hogy a pályázó a pályázat elbírálását nyílt vagy zárt ülésen kéri-e.


A pályázat benyújtásának határideje: 2018. október 15.


A pályázati eljárás, a pályázat elbírálásnak módja, rendje:

A pályázókat a Képviselő-testület Kulturális, Oktatási, Sport, Ifjúsági, Szociális és Egészségügyi Bizottsága hallgatja meg. A megbízásról a Képviselő-testület dönt. A pályázat kiírója fenntartja magának azt a jogot, hogy az eljárás bármely szakaszában a pályázatot eredménytelenné nyilvánítsa.

A pályázat elbírálásának határideje: 2018. október 31.

Az állás betölthető: a pályázatok elbírálását követően azonnal betölthető, 3 hónapos próbaidő kikötésével. 

A pályázati kiírás közzétételének helye, ideje: Nemzeti Közigazgatási Intézet internetes oldala; www.jaszjakohalma.hu; az Önkormányzat hirdetőtáblája.

A pályázatokat Jászjákóhalma Község Önkormányzata címére (5121 Jászjákóhalma, Fő út 27.) személyesen vagy postai kézbesítés útján kell benyújtani, zárt borítékban „Pályázat könyvtáros munkakörre” megjelöléssel.

További felvilágosítás Terjéki Tünde polgármestertől kérhető az 57/538-200 vagy a 20/396-2211 telefonszámon.

[bookmark: _GoBack]Határidő: 2018. október 31.
Felelős: Terjéki Tünde polgármester


